CELEX: 22004D0099
Language: bg
Date: 2004-07-09 00:00:00
Title: Решение на Съвместния комитет на ЕИП № 99/2004 от 9 юли 2004 година за изменение на приложение II (Технически правила, стандарти, изпитвания и сертифициране) към Споразумението за ЕИП

Важна правна забележка

|

22004D0099

Официален вестник n° L 376 , 23/12/2004 стр. 0023 - 0024

		Решение на Съвместния комитет на ЕИП№ 99/2004от 9 юли 2004 годиназа изменение на приложение II (Технически правила, стандарти, изпитвания и сертифициране) към Споразумението за ЕИПСЪВМЕСТНИЯТ КОМИТЕТ НА ЕИП,като взе Споразумението за Европейското икономическо пространство, изменено с Протокол за адаптиране на Споразумението за Европейското икономическо пространство, по-нататък наричано "Споразумението", и по-специално член 98 от него,като има предвид, че:(1) Приложение II към Споразумението беше изменено със Споразумението за участие на Чешката република, Република Естония, Република Кипър, Република Унгария, Република Латвия, Република Литва, Република Малта, Република Полша, Република Словения и Словашката република в Европейското икономическо пространство, подписано на 14 октомври 2003 г. в Люксембург [1].(2) Директива 2002/98/ЕО на Европейския парламент и на Съвета от 27 януари 2003 г. относно установяване на стандарти за качество и безопасност при събирането, изпитването, обработването, съхранението и разпространението на кръв и съставки на кръвта, и за изменение на Директива 2001/83/ЕО [2], трябва да се включи в Споразумението,РЕШИ:Член 1Глава ХIII на приложение II към Споразумението се изменя, както следва:1. Следната точка се добавя след точка 15у (Директива 2003/94/ЕО на Комисията):"15ф. 32002 L 0098: Директива 2002/98/ЕО на Европейския парламент и на Съвета от 27 януари 2003 г. относно установяване на стандарти за качество и безопасност при събирането, изпитването, обработването, съхранението и разпространението на кръв и съставки на кръвта, и за изменение на Директива 2001/83/ЕО (ОВ L 33, 8.2.2003 г., стр. 30)."2. Следното тире се добавя в точка 15р (Директива 2001/83/ЕО на Европейския парламент и на Съвета):"— 32002 L 0098: Директива 2002/98/ЕО на Европейския парламент и на Съвета от 27 януари 2003 г. (ОВ L 33, 8.2.2003 г., стр. 30)."Член 2Текстовете на Директива 2002/98/ЕО на исландски и норвежки език които предстои да бъдат публикувани в притурката за ЕИП към Официален вестник на Европейския съюз, имат еднаква сила.Член 3Настоящото решение влиза в сила на 10 юли 2004 г., при условие че всички нотификации до Съвместния комитет на ЕИП съгласно член 103, параграф 1 от Споразумението са направени [***].Член 4Настоящото решение се публикува в раздела за ЕИП и в притурката за ЕИП към Официален вестник на Европейския съюз.Съставено в Брюксел на 9 юли 2004 година.За Съвместния комитет на ЕИППредседателKjartan Jóhannsson[1] ОВ L 130, 29.4.2004 г., стр. 3.[2] ОВ L 33, 8.2.2003 г., стр. 30.[***] Не са посочени конституционни изисквания.--------------------------------------------------